stanford-oval/wikipedia huggingface dataset:
Johann Peter Kellner
Työ säveltäjänä

Kellnerin musiikki kosketinsoittimelle edustaa tyypillistä galanttia tyyliä, vaikka Bachin Das wohltemperierte Klavier -teoksen vaikutteet ovat hänen Certamen musicum -kokoelmansa tietyissä osissa ilmeiset. Teos Was Gott tut, das ist wohlgetan on jo rokokoolle ominainen. Kellner sävelsi myös vokaalimusiikkia, mutta hänen lukuisat kirkkokantaattinsa ovat kadonneet.
Kellnerin ja tämän pojan työn tunnetuksi tekeminen on yksi tarkoituksista, joita varten syyskuussa 2010 perustettiin Johann Peter Kellner -seura.
Aiheesta muualla

IMSLP: Johann Peter Kellner: nuotteja
Juri Pogrebnoi

| Juri Pogrebnoi |
| --- | --- |
 Juri Pogrebnoi jääpallon maailmancupissa 2006.
Henkilötiedot
Koko nimi:  Juri Leonidovitš Pogrebnoi
Syntynyt: 7. elokuuta 1978 (ikä 46) Severodvinsk
Jääpallon pelaaja
Pituus:  172 cm
Paino:  79 kg
Seura:   Vodnik Arkangeli
Pelipaikka:  keskikenttä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 1994–2005 |  Vodnik Arkangeli |  |  |
| 2005-2010 |  Moskovan Dynamo | 141 | (24) |
| 2010-2012 |  Dynamo Kazan |  |  |
| 2012- |  Vodnik Arkangeli |  |  |
Maajoukkue
| 1998-2012 |  Venäjä |  | () |
 Seurajoukkueuran tilastot kattavat vain kansalliset sarjat, päivitetty 30. marraskuuta 2013.  Maajoukkueuran tilastot päivitetty 30. marraskuuta 2013.
Juri Leonidovitš Pogrebnoi (ven. Юрий Леонидович Погребной, s. 7. elokuuta 1978 Severodvinsk, Neuvostoliitto) on venäläinen tukimiehenä pelaava jääpalloilija, joka edustaa Vodnik Arkangelia.
Saavutukset

Seurajoukkueissa
15 Venäjän mestaruutta vuosina 1996, 1997, 1998, 1999, 2000, 2002, 2003, 2004, 2005 Vodnikin riveissä sekä 2006, 2007, 2008, 2009, 2010 Moskovan Dynamossa sekä 2011 Dynamo Kazanin riveissä
2 Venäjän mestaruushopeaa 2001 Vodnikin riveissä ja 2012 Dynamo Kazanin riveissä,
4 Jääpallon maailmancup voittoa: 2003 ja 2004 Vodnikin riveissä sekä 2006 ja 2007 Moskovan Dynamon riveissä,
6 Jääpallon Euroopan cup voittoa: 2002, 2003 ja 2004 Vodnikin riveissä sekä 2006, 2008 ja 2009 Moskovan Dynamon riveissä,
3 Jääpallon Champions Cup voittoa: 2004 Vodnikin riveissä sekä 2006 ja 2008 Moskovan Dynamon riveissä.
Maajoukkueessa
6 maailmanmestaruutta vuosina 1999, 2001, 2006, 2007, 2008 ja 2011
6 maailmanmestaruushopeaa vuonna 2003, 2005, 2009, 2010 ja 2012 MM-kisoissa,
1 maailmanmestaruuspronssi 2004.
Henkilökohtaisesti
Jonny Magallón

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Jonny Magallón Oliva
Syntymäaika: 21. marraskuuta 1981
Syntymäpaikka: Ocotlán, Meksiko
Pelipaikka: puolustaja
Pituus: 178 cm
Seura
Seura: Club León FC
Pelinumero: 19
Junioriseurat
1991-2000: Tapatío
Seurat
| Vuodet | Seura | O | (M) |
| 2000-2002 | Tapatío | 86 | (4) |
| 2003-2012 | Club Deportivo Guadalajara | 216 | (3) |
| 2012- | Club León FC | 72 | (0) |
Maajoukkue
| 2007-2011 | Meksiko | 54 | (3) |
 Seurajoukkueuran tilastot kattavat vain kansalliset sarjat, päivitetty 5. toukokuuta 2013.  Maajoukkueuran tilastot päivitetty 11. marraskuuta 2011.
José Jonny Magallón Oliva (s. 21. marraskuuta 1981) on meksikolainen jalkapalloilija, joka edustaa Primera División de Méxicossa pelaavaa Club Leónia. Hän on pelipaikaltaan puolustaja. Meksikon jalkapallomaajoukkuetta Magallón edusti vuosina 2007-2011 pelaten 54 maaottelua.
Seurajoukkueura

Magallón aloitti uransa Tapatío-nimisessä joukkueessa, josta hän siirtyi maan suurseuraan Club Deportivo Guadalajaraan vuonna 2003. Hän pelasi Guadalajarassa peräti kaksitoista kautta ennen kuin siirtyi vuonna 2012 nykyiseen seuraansa Club Leóniin.
Maajoukkueura

Magallón pelasi ensimmäisen maaottelunsa Meksikon jalkapallomaajoukkueessa helmikuussa 2007. Hän pelasi joukkueesta eniten CONCACAF Gold Cupissa ja Copa Américassa 2007. Magallón kuului Meksikon joukkueeseen MM-kisoissa 2010.
Käännös suomeksi
Juho Heikki Jasberg

Juho Heikki Jasberg (1. marraskuuta 1861 Kivijärvi, Vaasan lääni – 1928) oli merkittäviä amerikansuomalaisia vaikuttajahenkilöitä, uranuurtajia niin taloudellisilla kuin henkisilläkin aloilla. Hän muutti Amerikkaan 1880 ja asui vuodesta 1895 pääasiassa Hancockissa Michiganissa ja oli erään rautatieyhtiön maa-asioitsija. Hän oli Suomi-synodin ja Suomi Collegen perustajia ja collegen taloudenhoitaja.
Kivijärven Leppälässä syntynyt Jasberg saapui siirtolaisena Michiganin Hancockiin vuonna 1880 ja asui sitten aluksi eri puolilla Yhdysvaltoja sekä Montrealissa Kanadassa ennen kuin asettui vuonna 1895 pysyvästi asumaan Hancockiin. Hän toimi liikemiehenä kiinteistö- ja kustannusalalla sekä oli myös laiva- ja rautatieyhtiöiden asiamiehenä ja Suomi Collegen taloudenhoitajana.
Jasberg oli mukana Suomi-Synodin, S.K.R.V. Temperance Society-raittiusjärjestön, Lincoln Loyalty League-järjestön ja Finnish Republican League-järjestön toiminnassa. Vuonna 1923 Jasberg julkaisi myös kirjan amerikansuomalaisista.
Teoksia

Amerikoissa: pakinoita ja puheita Amerikan suomalaisten siirtolaisoloista. Kustannusyhtiö Suomi, Hancock, Michigan 1923 (Kirjan digitoitu versio Internet Archivessa)
Juha-Matti Iivarinen

Juha-Matti (Juha) Iivarinen (11. marraskuuta 1983) on suomalainen lentopalloilija. Hän pelaa kaudella 2013–2014 hakkurina Puijo Wolleyssa ykkössarjassa. Kaudella 2012–2013 hän pelasi Maaningan Mahdissa miesten kakkossarjassa.
Kaudella 2007–2008 Iivarinen pelasi Pielaveden Sammossa SM-liigassa.
Jorge Llopart

| Mitalit | Mitalit | Mitalit |  |
| --- | --- | --- | --- |
|  Llopart Moskovan kesäolympialaisissa 1980. |  Llopart Moskovan kesäolympialaisissa 1980. |  Llopart Moskovan kesäolympialaisissa 1980. |  |
Maa:   Espanja
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Moskova 1980 | 50 km kävely |  |
| EM-kilpailut  | EM-kilpailut  | EM-kilpailut  |  |
|  Kultaa | Praha 1978 | 50 km kävely |  |
Jordi Llopart Ribas (5. toukokuuta 1952 El Prat de Llobregat – 11. marraskuuta 2020 Badalona) oli espanjalainen kilpakävelijä, olympiamitalisti ja Euroopan mestari.
Elämä ja urheilu-ura

Llopart kilpaili 50 kilometrin matkalla kolmissa kesäolympialaisissa: hän ylsi Moskovassa 1980 hopealle taivuttuaan ainoastaan itäsaksalaiselle Hartwig Gauderille. Olympiamitali oli Espanjan ensimmäinen yleisurheilussa. Los Angelesissa 1984 hän sijoittui seitsemänneksi ja Soulissa 1988 13:nneksi. Barcelonan kotiolympialaisissa 1992 Llopart kantoi olympialippua kisojen avajaisissa. Llopart kilpaili myös kolmissa MM-ja neljissä EM-kilpailuissa. Prahan EM-kilpailuissa 1978 hän voitti Euroopan mestaruuden jätettyään hopealle yltänyttä Neuvostoliiton Veniamin Soldatenkoa lähes kaksi minuuttia. Llopartin Euroopan mestaruus oli Espanjan ensimmäinen.
Llopart valmensi muun muassa Daniel Plazaa ja Jesús Ángel Garcíaa. Hän sai marraskuussa 2020 vakavan sydäninfarktin, vajosi koomaan ja kuoli kolme päivää myöhemmin 11. marraskuuta 2020.
Aiheesta muualla

Kuvia tai muita tiedostoja aiheesta Jorge Llopart Wikimedia Commonsissa
Jorge Llopart Kansainvälinen olympiakomitea. (englanniksi)
Julius Valtonen

| Julius Valtonen> Henkilötiedot |
| --- | --- |
Syntynyt: 9. elokuuta 1995 (ikä 29) Tuusula, Suomi
Kansalaisuus:   Suomi
Jääkiekkoilija
Lempinimi:  Julle
Pelipaikka:  oikea laitahyökkääjä
Maila:  oikea
Pituus:  190 cm
Paino:  92 kg
Pelinumero:  11
Pelaajaura
Pääsarjaura:  2016–
Aik. seurat:  SaPKo (Mestis) HPK (SML) Ilves (SML) KOOVEE (Mestis) Kiekko-Vantaa (Mestis) Aigles de Nice (Ranska)
Julius Valtonen (s. 9. elokuuta 1995 Tuusula) on suomalainen jääkiekkoilija. Valtonen on pelipaikaltaan oikea laitahyökkääjä. Hän laukoo oikealta.
Juha-Matti Mikkolainen

| Juha-Matti Mikkolainen> Henkilötiedot |
| --- | --- |
Syntynyt: 27. syyskuuta 1987 (ikä 37)
Uran tiedot
Seura:  Valkeakosken Haka
Laji:  maastohiihto
Maailmancup
Kaudet:  2011–2015
Paras sijoitus:  71
 Tietolaatikko päivitetty 12. marraskuuta 2018 
| Mitalit> Maa:  Suomi.Miesten maastohiihto.Talviuniversiadit  | Mitalit> Maa:  Suomi.Miesten maastohiihto.Talviuniversiadit  | Mitalit> Maa:  Suomi.Miesten maastohiihto.Talviuniversiadit  | Maa:  Suomi> Miesten maastohiihto. |
| --- | --- | --- | --- |
|  Pronssia | Trentino 2013 | 4 × 10 km |  |
Juha-Matti Mikkolainen (s. 27. syyskuuta 1987) on suomalainen maastohiihtäjä, joka edustaa Valkeakosken Hakaa.
Kansainväliset cup-kilpailut

Mikkolainen on hiihtänyt maailmancupissa Nordic Opening -kiertueen Kuusamossa marraskuussa 2011 sekä Lahdessa vapaan hiihtotavan sprintin keväällä 2013, 2014 ja 2015. Parhaimmillaan hän on ollut 71:s 7. maaliskuuta 2015 Lahdessa.
Skandinavia Cupissa Mikkolainen on kilpaillut vuodesta 2016 lähtien. Hänen paras sijoituksensa on yhdeksäs Madonassa vapaan hiihtotavan sprintissä 8. helmikuuta 2012.
Arvokilpailut

Mikkolainen oli mukana alle 23-vuotiaiden MM-kilpailuissa Hinterzartenissa 2010 ollen 15 kilometrin perinteisen hiihtotavan kilpailussa 31:s ja yhdistelmäkilpailussa 38:s. Mikkolainen oli mukana universiadeissa 2013 Lago di Teserossa, jossa hän oli yhdistelmäkilpailussa 23:s ja 30 kilometrin perinteisen hiihtotavan kisassa 27:s. Hän hiihti lisäksi Suomen pronssia saavuttaneessa viestijoukkueessa yhdessä Heikki Korpelan, Perttu Hyvärisen ja Jari Huhdan kanssa sekä sekasprinttiviestissä Marjaana Pitkäsen kanssa sijoittuen 13:nneksi.
Kansalliset kilpailut

SM-kilpailuissa Mikkolainen on ollut henkilökohtaisilla matkoilla parhaimmillaan viides Vantaalla 2014 vapaan hiihtotavan sprintissä. Normaalimatkojen SM-kilpailuissa hän on ollut parhaimmillaan 11:s 50 kilometrin vapaan hiihtotavan kisassa Kuopiossa 2011. Vuoden 2014 SM-kilpailuissa Mikkolainen saavutti SM-pronssia Valkeakosken Hakan sprinttiviestijoukkueessa yhdessä Vesa Kallion kanssa.
Muuta

Mikkolainen on tehnyt rap-musiikkia taiteilijanimellä JuMi.
Mikkolainen osallistui marraskuussa 2016 Haluatko miljonääriksi? -televisio-ohjelmaan. Hän vastasi väärin kuudenteen kysymykseen ja voitti tuhat euroa.
Josh Holloway

| Josh Holloway |
| --- | --- |
 Josh Holloway San Diegon Comic-Conissa 2013.
Henkilötiedot
Koko nimi:  Joshua Lee Holloway
Syntynyt: 20. heinäkuuta 1969 (ikä 55) San Jose, Kalifornia, Yhdysvallat
Ammatti:  näyttelijä ja malli
Puoliso:  Yessica Kumala (2004–)
Näyttelijä
Aktiivisena:  1999–
Merkittävät roolit:  Lost Mission: Impossible – Ghost Protocol Battle of the Year Sabotage
Aiheesta muualla
josh-holloway.com
IMDb 
Joshua Lee ”Josh” Holloway (s. 20. heinäkuuta 1969 San José, Kalifornia) on yhdysvaltalainen näyttelijä ja malli, joka tunnetaan erityisesti James ”Sawyer” Fordin roolista televisiosarjassa Lost.
Biografia > Nuoruus

Holloway syntyi Kaliforniassa nykyisen Piilaakson alueella. Hänen perheensä muutti Blue Ridge Mountainsille Georgiaan Hollowayn ollessa kaksivuotias. Holloway on neljästä veljestä toiseksi vanhin. Holloway kävi Free Home Elementary- ja Cherokee High School -koulua Cantonissa, Georgiassa. Hän kiinnostui elokuvista jo nuorella iällä. Hän opiskeli Georgian yliopistossa vuoden, mutta keskeytti opinnot panostaakseen mallin uraansa. Saatuaan opiskelunsa päätökseen Holloway matkaili Euroopassa ja Pohjois-Amerikassa.
Biografia > Ura

Hollowayn mieltymys näyttelemiseen kuljetti hänet Los Angelesiin, missä hän sai roolin komediasta Doctor Benny. Tämän jälkeen hän sai pääroolit elokuvissa Mi amigo, Moving August ja Cold Heart. Roolien seurauksena Holloway ansaitsi tunnustusta pääroolistaan elokuvassa Sabretooth, jossa hän näytteli David Keithin ja John Rhys-Daviesin kanssa. Hän esiintyi myös televisiosarjoissa Good Girls Don’t jaksossa ”Addicted To Love”, NCIS Rikostutkijat jaksossa ”My other left foot”, The Lyon’s Den jaksossa ”Separation Anxiety”, Walker, Texasista jaksossa ”Medieval Crimes”, CSI jaksossa ”Assume Nothing” ja Angel jaksossa ”City of”. Holloway esiintyi Aerosmithin musiikkivideolla ”Cryin” varkaana, joka yrittää varastaa Alicia Silverstonen käsilaukun ravintolassa, minkä seurauksena Alicia nappaa Hollowayn ja pahoinpitelee hänet. Holloway esiintyy myös englantilaisen laulunkirjoittaja ja laulaja Billie Myersin vuoden 1998 musiikkivideolla ”Tell Me”. Hänet nähdään siinä istumassa baarissa ja sen jälkeen Myersin playboyna S&M-fantasiassa.
Holloway tunnetaan parhaiten roolistaan James ”Sawyer” Fordina televisiosarjassa Lost. Sarja nosti Hollowayn julkkisstatusta, muttei jättänyt hänelle aikaa muille rooleille. USA Todayn mukaan hän ei edes harkinnut roolia Brad Pittin lännenelokuvassa kuvausaikataulunsa takia. Kuitenkin hän löysi aikaa Whisper-nimiselle trillerille sekä videopelille Command & Conquer 3: Tiberium Wars. Toukokuussa 2007 20th Century Fox tarjosi Hollowaylle jo toista kertaa Gambitin rooli elokuvassa X-Men 4. Hänelle ehdotettiin roolia myös vuonna 2006 ilmestyneeseen elokuvaan X-Men: Viimeinen kohtaaminen, mutta Holloway ei ottanut tarjousta vastaan Lostin kuvauskiireiden takia. Hieman jälkeenpäin tuottajat kirjoittivat Gambitin kokonaan pois kolmannesta X-Menistä.
Vuonna 2005 People Magazine nimesi Hollowayn ”50 Most Beautiful People in the World” -listalle ja tammikuussa 2006 In Touch Weekly nimesi Hollowayn kuumimmaksi kundiksi” televisiossa. Samana kuukautena Holloway äänestettiin seitsemänneksitoista maailman seksikkäimmäksi mieheksi brittiläisten OK!-lehden lukijoiden keskuudessa. Samana vuonna US Weekly  äänesti hänet Hollywoodin Seksikkäimmäksi Tähdeksi. Maaliskuussa 2007 Holloway valittiin Davidoffin ”Cool Water” -tuoksun maailmanlaajuiseksi kasvokuvaksi ja keväällä 2008 Turkin Magnum-jäätelömainoksen puherooliin. Edellisissä Magnum-puherooleissa ovat olleet muun muassa Eva Longoria Parker ja Elizabeth Hurley. Samana vuonna Holloway kipusi TV Guiden Seksikkäimmät Tähdet -listan Top 10:een.
Kesällä 2008 Holloway liittyi Stay Cool -komedian näyttelijäryhmään, jossa ovat muun muassa  Winona Ryder, Chevy Chase, Sean Astin, Mark Polish, John Cryer ja Hilary Duff.
Yksityiselämä

Lostin pilottijakson kuvausten jälkeen Holloway kosi pitkäaikaista naisystäväänsä Yessica Kumalaa, ja pari vihittiin 1. lokakuuta 2004. Heillä on yksi lapsi, vuonna 2009 syntynyt tytär.
American Broadcasting Companyn nettisivuilla Hollowayn kiinnostuksen kohteet sisältävät muun muassa veneilyn, lumilautailun, kamppailulajit, motocrossin ja kitaransoiton. Channel 4:n trailerilla Isossa-Britanniassa hän sanoi: ”Nautin oluestani” ja sanoi kaikkien aikojen suurimman keksinnön olevan alkoholi, muiden Lostin näyttelijöiden sanoessa ”kynä ja paperi”, ”pyörä” ja ”kitara”.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2001 | Cold Heart | Sean |
| 2002 | Moving August | Tizzy |
| 2002 | Mi amigo | nuori Pal |
| 2002 | Sabretooth | Trent Parks |
| 2003 | Dr. Benny | Calvin Willis |
| 2007 | Whisper | Max |
| 2009 | Stay Cool | Wino |
| 2011 | Five | Bill |
| 2011 | Mission: Impossible – Ghost Protocol | Trevor Hanaway |
| 2013 | Paranoia | Gamble |
| 2013 | Battle of the Year | Jason Blake |
| 2014 | Sabotage | Eddie ”Neck” Jordan |

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 1999 | Angel | hyvännäköinen kundi | ”City of…” |
| 2001 | Walker, Texasista | Ben Wiley | ”Medieval Crimes” |
| 2003 | C.S.I. | Kenny Richmond | ”Assume Nothing” |
| 2003 | The Lyon’s Den | Lanan ”Toyboy” | ”Separation Anxiety” |
| 2004 | NCIS Rikostutkijat | seriffi | ”My Other Left Foot” |
| 2004 | Good Girls Don’t... | Eric | ”Addicted to Love” |
| 2004–2010 | Lost | James ”Sawyer” Ford | 116 jaksoa |
| 2011–2012 | Community | Black Rider | ”A Fist Full of Paintballs” |
| 2014 | Intelligence | Gabriel Vaughn | 13 jaksoa |
| 2016 | Colony | Will Bowman |  |
| 2020 | Yellowstone | Roarke Morris |  |
| 2020 | Amazing Stories | Wayne Wilkes |  |

| Ääninäyttely videopeleissä> Vuosi | Ääninäyttely videopeleissä> Nimi | Ääninäyttely videopeleissä> Rooli |
| --- | --- | --- |
| 2007 | Command & Conquer 3: Tiberium Wars | Ajay |

| Mainokset> Vuosi | Mainokset> Brändi | Mainokset> Maa |
| --- | --- | --- |
| 2007– | Davidoff Coolwater -tuoksu | Kansainvälinen |
| 2008 | Magnum-jäätelö | Turkki |
Aiheesta muualla

Kuvia tai muita tiedostoja aiheesta Josh Holloway Wikimedia Commonsissa
Jorge Jurado

| Jorge Jurado> Henkilötiedot |
| --- | --- |
Syntynyt: 22. syyskuuta 1995 (ikä 29) Madrid, Espanja
Näyttelijä
Merkittävät roolit:  Francisco ”Curro” Serrano   (Serranon perhe)
Aiheesta muualla
IMDb
Jorge García Jurado (s. 22. syyskuuta 1995 Madrid, Espanja) on espanjalainen näyttelijä.
Jurado sai osan televisiosarjasta Serranon perhe jo kahdeksan vuoden ikäisenä. Hän ei ollut koskaan ajatellut näyttelevänsä, mutta hänen isoäitinsä Ketty sai selville koe-esiintymisestä ja ilmoitti hänet sinne. Sarjassa Jurado näyttelee Diegon nuorinta poikaa Curroa, joka on sarjan alussa kahdeksanvuotias. Curro on sarjassa varhaiskypsä, hieman ujo ja ehkä perheen järkevin poika.
Serranon perheen lisäksi Jurado on näytellyt elokuvassa Goal II: Living the Dream (2007) päähenkilön Santiagon veljeä Enriquea.
Aiheesta muualla

Jorge Jurado Internet Movie Databasessa. (englanniksi)
KS Lushnja

Klubi Sportiv Lushnja on jalkapalloseura Lushnjën kaupungista Fierin maakunnasta Albaniasta. Seura putosi kauden 2017–2018 päätteeksi Albanian korkeimmalta sarjatasolta Kategoria superioresta. Lushnja on perustettu vuonna 1926.
Jorge López

| 0 | 1 | 2 |
| --- | --- | --- |

Henkilötiedot
Koko nimi: Jorge López Montaña
Syntymäaika: 19. syyskuuta 1978 (ikä 46)
Syntymäpaikka: Logroño, Espanja
Pelipaikka: keskikenttäpelaaja
Pituus: 182 senttimetriä
Seura
Seura: OFI Kreeta
Pelinumero: 77
Junioriseurat
: Logroñés
Seurat
| Vuodet | Seura | O (M) |
| 1996–1999 1997–1998 1997–1999 1999–2003 2003–2007 2004–2005 2007–2008 2008–2011 2011– | Logroñés B → Las Rozas Logroñés Villarreal Valencia → Mallorca Racing Santander Zaragoza OFI Kreeta |   14 (2) 134 (30) 45 (4) 29 (1) 36 (6) 94 (9) 21 (1) |
 Seurajoukkueuran tilastot kattavat vain kansalliset sarjat, päivitetty 30. syyskuuta 2012.
Jorge López Montaña (s. 19. syyskuuta 1978 Logroño, Espanja) on espanjalainen jalkapalloilija. Hän edustaa kreikkalaista OFI Kreetaa ja on pelipaikaltaan keskikenttäpelaaja.
Seurajoukkueura

López on kotikaupunkinsa Logroñésin kasvatti. Hän siirtyi vuonna 1999 Villarrealiin, jossa ensimmäinen kausi päättyi juhlaan joukkueen noustessa maan pääsarjaan Primera Divisióniin. Ensiesiintymisensä Primera Divisiónissa hän teki 10. syyskuuta 2000 ottelussa Rayo Vallecanoa vastaan. Ensimmäisellä pääsarjakaudellaan hän pelasi 35 ottelua ja teki niissä kahdeksan maalia.
Kaudeksi 2003–2004 López siirtyi naapuriseura Valenciaan. Seuraavan kauden hän pelasi lainasopimuksella Mallorcassa ja palasi tämän jälkeen takaisin Valenciaan. Vuodet 2005–2007 hän kärsi vakavista loukkaantumisista ja pelasi ainoastaan 19 ottelua tänä aikana.
López vapautettiin sopimuksestaan kesällä 2007 ja niin hän siirtyi ilmaisella siirrolla Racing Santanderiin. Hän kuului kauden aikana joukkueen luottopelaajiin, kun se pelasi muun muassa ensimmäistä kertaa eurocup-otteluita karsittuaan UEFA Cupiin.
López siirtyi maan toiseksi korkeimmalla sarjatasolla Segunda Divisiónissa pelanneeseen Zaragozaan 3 miljoonan euron siirtokorvauksella 1. syyskuuta 2008. Hän pelasi kauden 38 ottelua ja teki niissä seitsemän maalia, kun joukkue nousi vuoden tauon takaisin Primera Divisióniin.
Aiheesta muualla

Tilastot BDFutbol -sivustolla (englanniksi)
Joulupukin juhannusyö

| Joulupukin juhannusyö M>  A. Numminen |
| --- | --- | --- |

Studioalbumin tiedot
 Äänitetty : 1971
 Julkaistu: 1971 1997 (CD-julkaisu)
 Formaatti: LP, C-kasetti, CD
 Tuottaja(t): M. A. Numminen
 Tyylilaji: joulumusiikki
 Levy-yhtiö: Love Records
M.A. Nummisen muut julkaisut
| Niemisen pojat ja naapurin äijä – Suutari Joonaksen iltapäivä, osa II 1971 | Joulupukin juhannusyö 1971 | M.A. Numminen på svenska – Äkta finsk negerjazz på svenska 1972 |
Joulupukin juhannusyö (eli M.A. Nummisen ja hänen ystäviensä joululauluja) on lähinnä humoristisia joululauluja sisältävä M. A. Nummisen studioalbumi. Se julkaistiin vuonna 1971. Levyllä esiintyy laulajina Nummisen lisäksi Chrisse Schwindt, Rauli Badding Somerjoki, Sinikka Sokka, Sakari Lehtinen, Jani Uhlenius ja Markku Into, orkesterina Viisi Vierasta Miestä. Albumin tunnetuimmat kappaleet ovat "Joulupukki puree ja lyö" sekä "Joulupukin juhannusyö".
Albumin CD-versio (LRCD 43) ilmestyi Siboney-levymerkillä vuonna 1997.
Hannu Taanila kirjoitti Joulupukin juhannusyön LP-julkaisun saatesanoihin: "Kaikki jouluun liittyvä aikuisten keksimä ja hellimä lapsenomaisuus pannaan tässä levyssä pilkaksi. Mutta Numminen ei pilkkaa paatoksella vaan iloisella rahvaanomaisella menolla."
Kappaleet

Sovitukset: Jani Uhlenius, paitsi 3 ja 12: Antero Jakoila ja 8: Anna Järvenpää.
"Joulupukki puree ja lyö" (foksi, esittäjä: M. A. Numminen) 
 (Säv. M. A. Numminen, san. Jarkko Laine) – 1'44
"Kanarian joulu" (cha-cha, esittäjä: Chrisse Schwindt) 
 (Säv. Jani Uhlenius, san. Jarkko Laine) – 2'32
"Svengiä aatonaattona" (rock, esittäjä: Rauli Badding Somerjoki) 
 (Säv. Rauli Somerjoki, san. M. A. Numminen) – 1'39
"Lapsuuden joulu" (masurkka, esittäjä: Sinikka Sokka) 
 (Säv. Rauli Somerjoki, san. Pentti Saaritsa) – 1'43
"Iloisen tontun tarina" (rock-foksi, esittäjä: Rauli Badding Somerjoki) 
 (Säv. M. A. Numminen, san. Jarkko Laine) – 2'12
"Käsittämätön joulu" (beat, esittäjä: Sakari Lehtinen ja kuoro) 
 (Säv. M. A. Numminen, san. Jarkko Laine) – 2'18
"Tuureporin kaupungissa" (marssi, esittäjä: M. A. Numminen ja kuoro) 
 (Säv. M. A. Numminen, san. Jarkko Laine) – 2'25
"Joulun jatsit" (jatsi, esittäjä: M. A. Numminen) 
 (Säv./san. M. A. Numminen) – 1'52
"Joulurauhaa" (tango, esittäjä: Jani Uhlenius) 
 (Säv. Jani Uhlenius, san. Jarkko Laine) – 2'14
"Rakkauskävelyllä" (beat, esittäjä: Rauli Badding Somerjoki) 
 (Säv./san. M. A. Numminen) – 2'15
"Joulupukin juhannusyö" (foksi, esittäjä: M. A. Numminen) 
 (Säv. Jani Uhlenius, san. Jarkko Laine) – 1'17
"Jouluyö, taikayö" (country rock, esittäjä: Markku Into ja Intomielet) 
 (Säv./san. Markku Into) – 2'37
"Sateinen joulukuu" (foksi, esittäjä: Rauli Badding Somerjoki) 
 (Säv. Rauli Somerjoki, san. Jarkko Laine) – 3'05
"Joulumuunnelmia -71" (jatsi, esittäjä: Sinikka Sokka) 
 (Säv. Jani Uhlenius, san. Pentti Saaritsa) – 2'44
Muuta

Albumin kansilehdessä on Hannu Taanilan kirjoittama esittely, sekä humoristinen lista Taanilan tekstissä esiintyvistä vierasperäisistä sanoista.
Albumin takakannessa on M. A. Nummisen tekemä piirros nimeltään "Parraton joulupukki ojentaa menninkäisen hätkähtyneelle isoäidille".
Jónas Hallgrímsson

| Jónas Hallgrímsson |
| --- | --- |
 Jónas Hallgrímsson vuonna 1845.
Henkilötiedot
Syntynyt: 16. marraskuuta 1807 Öxnadalur, Islanti, Tanskan kuningaskunta
Kuollut: 26. toukokuuta 1845 (37 vuotta) Kööpenhamina, Tanska
Kansalaisuus:  tanskalainen
Ammatti:  runoilija, luonnontieteilijä
Kirjailija
Äidinkieli: islanti
Aiheesta muualla
Löydä lisää kirjailijoitaKirjallisuuden teemasivulta
Jónas Hallgrímsson (16. marraskuuta 1807 Öxnadalur, Islanti, Tanskan kuningaskunta – 26. toukokuuta 1845 Kööpenhamina) oli islantilainen runoilija ja luonnontieteilijä. Häntä pidetään yhtenä tärkeimmistä romantiikan edustajista islantilaisessa kirjallisuudessa sekä modernin islantilaisen kirjallisuuden perustajana.
Jónas Hallgrímsson perusti vuonna 1835 Fjölnir-aikakauslehden, jossa hän kirjailijatovereineen pyrki valistamaan islantilaisia sekä käytännöllisissä asioissa että kulttuurin saralla.
Jónas Hallgrímssonin tuotannolla oli tärkeä merkitys islantilaisen kansallishengen kehittymiselle. Vuodesta 2013 hänen kuvansa on ollut islantilaisessa 10 000 kruunun setelissä. Hänen syntymäpäivänään 16. marraskuuta vietetään vuosittain islannin kielen päivää, joka on Islannissa liputuspäivä.
Aiheesta muualla

Kuvia tai muita tiedostoja aiheesta Jónas Hallgrímsson Wikimedia Commonsissa